## Pravilnik o uvjetima i načinu ostvarivanja zdravstvene zaštite osiguranika Republičkog fonda zdravstvenog osiguranja i zdravstva Hrvatske

### NN 55/1990 (21.12.1990.), Pravilnik o uvjetima i načinu ostvarivanja zdravstvene zaštite osiguranika Republičkog fonda zdravstvenog osiguranja i zdravstva Hrvatske

# REPUBLIČKI FOND ZDRAVSTVENOG OSIGURANJA I ZDRAVSTVA HRVATSKE

Na osnovi odredbi člana 77. Zakona o zdravstvenoj zaštiti i zdravstvenom
osiguranju ("Narodne novine" br. 8/89 - pročišćeni tekst, te
33/89, 57/89, 8/80. i 31/90.) Skupština Republičkog fonda zdravstvenog
osiguranja i zdravstva Hrvatske, na sjednici održanoj 4. prosinca 1990.
godine, donosi

## PRAVILNIK

### o uvjetima i načinu ostvarivanja zdravstvene zaštite osiguranika Republičkog fonda zdravstvenog osiguranja i zdravstva Hrvatske

I. OPĆE ODREDBE

Član 1.

Pravilnikom o uvjetima i načinu ostvarivanja zdravstvene zaštite osiguranika
Republičkog fonda zdravstvenog osiguranja i zdravstva Hrvatske (u daljnjem
tekstu: pravilnikom) utvrđuju se uvjeti i način ostvarivanja zdravstvene
zaštite osiguranika Republičkog fonda zdravstvenog osiguranja i zdravstva
Hrvatske (u daljnjem tekstu: Republički fond).

Član 2.

Pravo na zdravstvenu zaštitu na području Republičkog fonda, osiguranik
prema odredbama ovog pravilnika, ostvaruje u onim organizacijama zdravstva
ili kod zdravstvenih radnika privatne prakse, s kojima je Republički fond
sklopio ugovor o pružanju zdravstvene zaštite.

Član 3.

Osiguranik Republičkog fonda ostvaruje pravo na zdravstvenu zaštitu
na osnovi uredno ovjerovljene isprave kojom se dokazuje svojstvo osiguranika
Republičkog fonda (u daljnjem tekstu: iskaznica), odnosno, potvrde o pravu
na zdravstvenu zaštitu.

Bez uredno ovjerovljene iskaznice, osiguranik nkože ostvariti samo pravo
na hitnu medicinsku pomoć.

Član 4.

Troškovi zdravstvene zaštite terete sredstva Republičkog fonda, ako
osiguranik ostvaruje tu zaštitu na način i pod uvjetima propisanim ovim
pravillkikom i ugovorom između Republičkog fonda i subjekta, koji je pružio
zdravstvenu zaštitu.

Član 5.

Osiguranik sudjeluje u dijelu troškova zdravstvene zaštite u slučajevima,
na način i po postupku, kako je određeno općim aktom Republičkog fonda.

Član 6.

Kada organizacija zdravstva i zdravstveni radnik privatne prakse nisu
u mogućnosti pružiti osiguraniku potrebnu zdravstvenu zaštitu, dužni su
poduzeti potrebne mjere radi pružanja medicinske pomoći i nakon toga uputiti
osiguranika u organizaciju zdravstva radi ostvarivanja te zaštite.

Član 7.

Osiguranici su dužni tijekom liječenja postupati po savjetinla i uputama
liječnika kod kojeg ostvaruju zdravstvenu zaštitu, a u slučaju bolničkog
liječenja pridržavati se uputa i savjeta liječnika organizacije zdravstva
u kojoj se liječe.

II. NAČIN OSTVARlVANJA ZDRAVSTVENE ZAŠTITE

1. Slobodan izbor organizacije zdravstva i liječnika

Član 8.

Mjere primarne zdravstvene zaštite iz člana 19. ovog pravilnika, koje
provodi liječnik opće medicine i liječnik stomatolog, osiguranik ostvaruje
kod liječnika organizacije zdravstva ili liječnika privatne prakse kojeg
osiguranik, u pravilu, bira prema mjestu stanovanja.,

Zdravstvenu zaštitu žena za vrijeme trudnoće, porođaja i nakon porođaja,
te druge zdravstvene potrebe žena, osiguranice ostvaruju slobodnim izborom
liječnika ginekologa u organizaciji primarne zdravstvene zaštite, odnosno,
liječnika ginekologa privatne prakse, prema mjestu stanovanja, odnosno,
kod najbližeg liječnika primarne zdravstvene zaštite, koji takvu zdravstvenu
zaštitu može pružiti.

Zdravstvenu zaštitu dojenčadi i male djece, osiguranici ostvaruju slobodnim
izborom liječnika pedijatra opće medicine iz organizacije zdravstva ili
privatne prakse prema mjestu stanovanja osiguranika.

Učenici osnovnog i srednjeg obrazovanja, te studenti višeg i visokog
obrazovanja, preventivne mjere primarne zdravstvene zaštite ostvaruju kod
liječnika školske medicine prema mjestu školovanja, a ostale mjere slobodnim
izborom liječnika prema mjestu školovanja ili mjestu stanovanja.

Hitnu medicinsku pomoć i kućne posjete liječnika, osiguranici ostvaruju
kod najbližeg liječnika primarne zdravstvene zaštite prema mjestu stanovanja,
odnosno, kod najbližeg liječnika prema mjestu gdje se osiguranik zatekao
u momentu potrebe pružanja hitne pomoći.

Izbor liječnika, kako je navedeno u ovom članu, za dijete do 18 godina
života obavlja roditelj, odnosno, staratelj djeteta.

Član 9.

Slobodan izbor liječnika iz prethodnog člana (u daljnjem tekstu: izabrani
liječnik), traje u pravilu najmanje godinu dana.

Osiguranik može promijeniti osobu izabranog liječnika unutar godine
dana u slijedećim slučajevima:

- kada izabrani liječnik prestaje s radom,

- kada osiguranik promijeni mjesto prebivališta, boravišta, odnosno,
školovanja,

- kada je između osiguranika i izabranog liječnika nastupio poremećaj
odnosa koji onemugućava daljnje liječenje.

Član 10.

Izabrani liječnik može odbiti izbor u slijedećim slučajevima:

- kad nije u mogućnosti primiti osiguranika na liječenje, jer ima već
toliko prijavljenih osiguranika, koji popunjavaju normativ njegovog rada.

- kada između izabranog liječnika i osiguranika postoji poremećaj međusobnog
odnosa.

Član 11.

Ne smatra se promjenom izabranog liječnika ako osiguraniku pruži zdravstvenu
zaštitu liječnik, koji zamjenjuje izabranog liječnika. a koji se nalazi
na korištenju godišnjeg odmora, bolovanja, službenog puta ili u ostalim
slućajevima privremene odsutnosti.

Poslove izabranog liječnika u zamjeni ne može obavIjati liječnik pripravnik.

Član 12.

Osiguranik ima pravo izbora organizacije zdravstva i liječnika privatne
prakse u polikliničko-konzilijarnoj zdravstvenoj zaštiti u dogovoru s izabranim
liječnikorn iz člana 9. ovog pravilnika.

U provedbi odredbi prethodnog stavka, izabrani liječnik uputit će u
pravilu osiguranika na liječenje u onu zdravstvenu organizaciju ili liječniku
privatne prakse, koji su najbliži u odnosu na mjesto stanovanja osiguranika,
odnosno, mjesta rada koji, s obzirom na zdravstveno stanje osiguranika
mogu pružiti potrebnu zdravstvenu zaštitu.

Član 13.

Nakon obavljenog prvog i ponovnog pregleda kod specijalista, osiguranik
može, ukoliko nije zadovoljan rezultatom liječenja, ponovno zatražiti uputnicu
za specijalistički pregled.

Izabrani liječnik dužan je na uputnici naznačiti da se radi o ponovnoj
obradi na zahtjev osiguranika, te uz uputnicu priložiti svu medicinsku
dokumentaciju prethodne specijalističke obrade.

Ako su rezultati specijalističke obrade izvršeni prema odredbi prethodnog
stavka, istovjetni prethodnom rezultatu, troškove za takav pregled snosi
sam osiguranik, osim u slučaju ako se na tom pregledu ustanovi njegova
opravdanost.

Član 14.

Osiguranici ostvaruju bolničko liječenje u organizacijama zdravstva
u pravilu prema mjestu prebivališta, odnosno, mjestu rada u kojima postoji
mogućnost pružanja odgovarajuće zdravstvene zaštite.

Zdravstvenu zaštitu iz prethodnog stavka, osiguranik ostvaruje u dogovoru
s izabranim liječnikom.

Osiguranik, koji se želi liječiti u drugoj stacionarnoj organizaciji
zdravstva na podrućju Republičkog fonda. ostvaruje to pravo na osnovi uputnice
izabranog liječnika, a izvan područja Republičkog fonda na osnovi uputnice
liječničke komisije, koju određuje direktor Republičkog fonda.

Član 15.

Osiguranici radnici koji imaju prebivalište izvan podrućja Republičkog
fonda. ostvaruju bolničku zdravstvenu zaštitu u pravilu prema mjestu rada
ili najbližoj organizaciji zdravstva, koja može pružiti potrebnu zdravstvenu
zaštitu po mjestu stanovanja.

Članovi obitelji osiguranika iz stavka 1. ovog člana, ostvaruju
bolničku zdravstvenu zaštitu u pravilu u najbližoj organizaciji zdravstva
koja može pružiti potrebnu zdravstvenu zaštitu i to prema mjestu stanovanja.

Član 16.

Osiguranici mogu na teret sredstava Republičkog fonda koristiti zdravstvenu
zaštitu u organizaciji zdravstva, prema mjestu privremenog boravka (za
vrijeme službenog putovanja, privremenog rada, godišnjeg odmora i sl.).

2. Ostvarivanje zdravstvene zaštite

a) Primarna zdravstvena zaštita

Član 17.

Primarnu zdravstvenu zaštitu iz člana 19. ovog pravilnika osiguranici
ostvaruju kod izabranog liječnika.

Dio primarne zdravstvene zaštite, koja je uvjet za uspješan rad i proizvodnju,
osiguranici ostvaruju kao oblik specifične zdravstvene zaštite prema mjestu
rada, u skladu s ugovorom, kojeg zaključi njegovo poduzeće ili druga pravna
osoba s organizacijom zdravstva, odnosno. zdravstvenim radnikom privatne
prakse.

Član 18.

Pružanje primarne zdravstvene zaštite iz člana 19. ovog pravilnika.
zdravstveni radnici dužni su obaviti istog dana i to tijekom propisanog
radnog vremena, a u slučajevima potrebe pružanja hitne medicinske pomoći,
odmah.

Određene dostupne i moguće mjere zdravstvene zaštite dužni su zdravstveni
radnici provoditi i kod kućnog liječenja.

Određene oblike primarne zdravstvene zaštite, uz postojanje objektivnih
uvjeta, izabrani liječnik obavlja kao kućnu posjetu kod osiguranika.

Član 19.

Pored dijela poslova iz člana 26. Zakona o zdravstvenoj zaštiti i zdravstvenom
osiguranju, izabrani liječnik primarne zdravstvene zaštite obavlja i slijedeće
poslove:

1. Utvrđuje kada je spriječenost za rad osiguraniku nastupila ili prestala,
unutar prvih 30 dana privremene spriječenosti za rad;

2. Ocjenjuje stupanj trudnoće osiguranice radi određivanja dopusta zbog
trudnoće i porođaja;

3. Utvrđuje potrebu da bolesnik ima pratioca za vrijeme putovanja, te
daje mišljenje o potrebi boravka pratioca za vrijeme liječenja u drugom
mjestu na području Republičkog fonda;

4. Utvrđuje potrebu odsutnosti osiguranika s posla zbog njegovanja oboljelog
člana uže porodice;

5. Odreduje izolaciju osiguranika ako postoji sumnja na oboljenje od
zaraznih bolesti i izvršenje drugih epidemioloških mjera, prema pozitivnim
zakonskim propisima;

6. Određuje vrstu prijevoznih sredstava, potrebnih za prijevoz bolesnika
s obzirom na njegovo zdravstveno stanje i relaciju puta prijevoza;

7. Daje mišljenje o tome, da li je nesposobnost za rad osiguranika svjesno
prouzrokovana, odnosno, da li je ozdravljenje namjerno spriječeno;

8. Daje mišljenje s prijedlogom o produženju rada sa skraćenim radnim
vremenom, majci s djetetom preko godinu dana starosti, zbog potrebe neophodne
pojačane majčine njege djeteta;

9. Odobrava promjenu mjesta liječenja za vrijeme privremene nesposobnosti
za rad do 30 dana osiguraniku, koji ima prebivalište u drugom mjestu, ako
bi promjena mjesta liječenja povoljno utjecala na brže ozdravljenje i osposobljavanje
osiguranika za rad;

10. Obraduje i upućuje bolesnika na liječničku komisiju, odnosno, invalidsku
komisiju;

11. Obavlja i druge poslove u vezi s ostvarivanjem prava na zdravstvenu
zaštitu, odnosno, prava iz zdravstvenog osiguranja koja su mu povjerena
ugovorom.

Ostali zdravstveni radnici koji uz izabranog liječnika sudjeluju u provođenju
dijela mjera primarne zdravstvene zaštite, obavljaju te poslove pružanja
zdravstvene zaštite u okviru djelokruga svoga rada.

b) Polikliničko-konzilijarna zdravstvena zaštita

Član 20.

Polikliničko-konzilijarnu zdravstvenu zaštitu osiguranik ostvaruje na
osnovi uputnice koju izdaje izabrani liječnik primarne zdravstvene zaštite.

Uputnica sadrži podatke o osiguraniku i točnu naznaku usluga koja se
traži u skladu s uputnom dijagnozom bolesti.

Uputnica za izvršenje skupih usluga teba sadržavati: dijagnozu bolesti
vezano uz naziv tražene usluge, podatke o liječniku specijalistu koji preporuča
tu uslugu (ime i prezime liječnika specijalista koji preporuča tu uslugu,
specijalnost, naziv organizacije zdravstva gdje je liječnik specijalist
zaposlen).

Uputnica ima snagu narudžbe za izvršenje tražene usluge.

Uputnica za specijalistički pregled vrijedi 30 dana, računajući od dana
izdavanja.

Član 21.

Osiguranici koriste polikliničko-konzilijarnu zdravstvenu zaštitu kod
liječnika specijalista u organizaciji zdravstva ili ordinaciji zdravstvenog
radnika privatne prakse.

Izabrani liječnik upućuje osiguranika na polikliničko-konzilijarni pregled
kada nije sam u mogućnosti pružiti potrebnu zdravstvenu zaštitu.

Uz uputnicu, koja sadrži sve elemente kako je navedeno u prethodnom
članu ovog pravilnika, izabrani liječnik dužan je priložiti svu potrebnu
dokumentaciju.

Izabrani liječnik odlučuje o potrebi upućivanja na prve i ponovne specijalističke
preglede ili pretrage ili dijagnostičke zahvate, osim u slučaju, kada je
pozivanje na ponovne preglede potrebno kao dio i nastavak samog liječenja.
koje obavlja liječnik specijalist.

Član 22.

Osiguranici koriste polikliničko-konzilijarnu zdravstvenu zaštitu bez
uputnice kod izabranog liječnika i kod liječnika specijalista:

- okulista, samo kod korekcije vida, propisivanja naočala i očnih pomagala,
te kod povrede oka,

- ortopeda, fizijatra u slučajevima ostvarivanja prava na proteze i
ortopedska pomagala,

- pneumofiziologa, samo za tuberkulozu,

- dermatovenerologa, samo u slučaju veneričnih (spolnih) bolesti,

- otorinolaringologa, samo kod ponovnog propisivanja slušnog aparata
za omogućavanje glasnog govora.

Član 23.

Liječnik spećijalist po izvršenom pregledu dostavlja izabranom liječniku
obrazloženi nalaz i mišljenje o zdravstvenom stanju osiguranika s uputama
o daljnjem liječenju.

Osiguranik koji je privremeno nesposoban za rad, dužan je nakon obavljenog
specijalističkog pregleda i pretrage javiti se i to istog dana, a najkasnije
u roku od 48 sati, svom izabranom liječniku, radi daljnjeg liječenja.

c) Stacionarna zdravstvena zaštita

Član 24.

Ostvarivanje stacionarne zdravstvene zaštite u bolničkim i drugim organizacijama
zdravstva obavlja se u pravilu na osnovi izdane uputnice za stacionarno
liječenje. koju osiguraniku izdaje izabrani liječnik iz člana 9. ovog pravilnika,
odnosno, kada je potrebno posredovati radi spašavanja života osiguranika.

Izabrani liječnik dužan je na uputnici za stacionarno liječenje naznačiti
organizaciju zdravstva u koju se osiguranik upućuje.

Član 25.

Uputnica za bolničko liječenje iz prethodnog člana vrijedi 30 dana,
računajući od dana izdavanja uputnice.

Član 26.

Bolnička, odnosno, druga organizacija zdravstva dužna je upućenog osiguranika
primiti na liječenje ili medicinsku obradu u najkraćem mogućem roku, a
u slućajevima ugroženosti života, odmah.

Kada osiguranik na osnovi uputnice ne bude primljen na bolničko liječenje
zbog nedostatka bolesničkih kreveta i sličnih drugih razloga, nadležni
liječnik u bolnici napisat će na uputnicu razloge, kada se osiguranik treba
ponovno javiti radi bolničkog liječenja, ali najduže do roka od 8 dana.

Osiguranici privremeno nesposobni za rad i osiguranici upućeni na bolničko
liječenje ili obradu po liječničkoj komisiji, smatraju se u pogledu hitnosti
obrade i liječenja kao hitni slučajevi.

Član 27.

Nakon završenog bolničkog liječenja, odnosno, obrade, organizacija zdravstva
dužna je izdati osiguraniku otpusnicu, otpusno pismo i upute o daljnjem
liječenju.

Nakon završenog bolničkog liječenja, osiguranik je dužan s dokumentacijom
iz prethodnog stavka javiti se osobno ili preko člana porodice, odnosno,
treće osobe, svom izabranom liječniku, najkasnije u roku 48 sati, računajući
od dana završetka bolničkog liječenja.

d) Medicinska rehabilitacija i fizikalno liječenje

Član 28.

Medicinsku rehabilitaciju ili fizikalno Iiječenje u bolničkoj organizaciji
zdravstva osiguranici ostvaruju na osnovi uputnice.

Medicinsku rehabilitaciju osiguranici ostvaruju i kao premještaj iz
bolničke organizacije zdravstva, kao nastavak bolničkog liječenja.

Medicinsku rehabilitaciju ili fizikalno liječenje iz stavka 1. i 2.
ovog člana odobrava liječnička komisija na zahtjev izabranog liječnika,
odnosno, na zahtjev liječnika specijalista organizacije zdravstva.

Član 29.

Prijedlog za medicinsku rehabilitaciju ili fizikalno liječenje podnosi
izabrani liječnik na osnovi mišljenja nadležnog liječnika specijalista.

Obrazloženi prijedlog uz potrebnu medicinsku dokumentaciju izabrani
liječnik iz prethodnog stavka dostavlja liječničkoj komisiji.

Liječnička komisija razmatra prijedlog i donosi odluku.

Ako liječnička konkisija odobri rnedicinsku rehabilitaciju ili fizikalno
liječenje, istovremeno odreduje i bolničku organizaciju zdravstva gdje
će se izvršiti medicinska rehabilitacija ili fizikalno liječenje.

Izabrani liječnik iz stavka 1. ovog člana kompletira dokumentaciju.
koju zajedno s uputnicom za medicinsku rehabilitaciju ili fizikalno liječenje,
dostavlja bolničkoj organizaciji zdravstva.

Član 30.

Indikacije za bolničku medicinsku rehabilitaciju ili fizikalno liječenje
utvrđuje Skupština Republičkog fonda posebnim općim aktom.

Član 31.

Ambulantnu medicinsku rehabilitaciju ili fizikatno liječenje, osiguranici
ostvaruju na osnovi uputnice liječnika primarne zdravstvene zaštite.

Ambulantna medicinska rehabititacija ili fizikalno liječenje provodi
se u najbližoj organizaciji zdravstva, specijaliziranoj za medicinsku rehabilitaciju
ili fizikalno liječenje prema mjestu stanovanja.

Osiguranik koji želi koristiti medicinsku ambulantnu rehabilitaciju
ili fizikalno liječenje u specijaliziranoj bolničkoj organizaciji izvan
mjesta stanovanja sam snosi troškove prijevoza.

e) Hitna medicinska pomoć

Član 32.

Osiguranik ostvaruje hitnu medicinsku pomoć kod najbližeg liječnika
i u svakoj organizaciji zdravstva koja je u mogućnosti pružiti potrebnu
zdravstvenu zaštitu, odnosno, u organiziranoj jedinici - stanici hitne
pomoći, bez uputnice, ali uz predočenje zdravstvene iskaznice.

Pod hitnom medicinskom pomoći u smislu prethodnog stavka ovog člana,
podrazumijeva se pružanje zdravstvene zaštite koja je neophodna da se spriječi
neposredna opasnost za život i zdravlje osiguranika.

U slučaju potrebe, osiguranik, kojem je pružena hitna medicinska pomoć,
upućuje se u drugu organizaciju zdravstva na daljnje lijećenje uz osiguranje
prijevoza, a po potrebi i medicinskog nadzora do organizacije zdravstva
u koju se upućuje.

Član 33.

Osiguranik može u slućaju potrebe za hitnom medicinskom pomoći koristiti
liječnički pregled, liječenje i drugu medicinsku pomoć u stanu, kada zbog
prirode bolesti nije u mogućnosti ostvariti pomoć u organizaciji zdravstva.

Hitnu medicinsku pomoć osiguraniku, može u stanu pružiti najbliži liječnik
ili liječnik hitne medicinske pomoći.

f) Kućno liječenje i medicinska njega u stanu osiguranika

Član 34.

Kućno liječenje osiguranika može se obaviti u slučajevima akutnog oboijenja,
kroničnih bolesti, kada je osiguranik nepokretan ili kada zdravstveno stanje
osiguranika zahtijeva strogo mirovanje i svakodnevni nadzor zdravstvenog
radnika. a ne postoji potreba za stacionarno liječenje.

Odluku o potrebi kućnog liječenja ili njege donosi izabrani liječnik,
uzimajući u obzir medicinske razloge, socijalne, stambene i druge uvjete
i mogućnosti za provođenje kućnog liječenja.

Kućno liječenje traje sve dok postoji potreba za takvo liječenje.

Član 35.

Ako je osiguraniku za kućno liječenje potrebna kućna medicinska njega,
tu njegu na prijedlog izabranog liječnika odobrava liječnička komisija.

Liječnička komisija, iz prethodnog stavka ovog člana, odreduje vrijeme
trajanja kućne medicinske njege, te dnevni broj sati za pružanje kućne
njege.

Član 36.

Osiguranici porodilji, koja za vrijeme porodaja nije smještena u organizaciji
zdravstva, stručnu njegu i pomoć, a vrijeme poroda pruža izabrani liječnik,
odnosno primaIja.

Član 37.

Stručnu pomoć i njegu radi praćenja stanja poslije poroda, osiguranici
porodilji i novorođenom djetetu, pruža patronažna medicinska sestra ili
babica.

3. Propisivanje i izdavanje lijekova

Član 38.

Lijekove na recept može propisivati izabrani liječnik iz člana 9. ovog
pravilnika samostalno ili na prijedlog liječnika specijalista.

Član 39.

Na teret sredstava Republičkog fonda izabrani liječnik iz prethodnog
člana ovog pravilnika može propisivati samo one lijekove koji su utvrđeni
općim aktom Republičkog fonda (pozitivna Lista lijekova).

Troškove nabavke lijeka koji se nalazi na listi iz prethodnog stavka,
a kojeg nema na tržištu, pa ga osiguranik nabavi izvan područja Republičkog
fonda, odobrit će se

osiguraniku na teret sredstava Republičkog fonda, uz uvjet je recept
ovjerila ovlaštena javna ljekarna.

Troškovi nabavke lijeka, koji se nalazi na listi iz stavka 1. ovog člana,
odobrit će se na teret sredstava Republičkog fonda uz uvjet, da nabavku
odobri liječnička komisija.

Naknada troškova za nabavku lijeka, kako je navedeno u prethodnom stavku
ovog člana, obavlja se na zahtjev osiguranika, a isplaćuje u dinarima prema
tečaju koji važi na dan povrata troškova. Uz zahtjev osiguranik treba priložiti
original recepta i dokaz da je lijek plaćen.

Član 40.

Osiguranik sudjeluje dijelom vlastitih sredstava kod kupnje lijeka (ućešće).

Iznos ućešća iz prethodnog stavka utvrđuje se općim aktom Republičkog
fonda.

Član 41.

Ućešće iz prethodnog člana naplaćuje ljekarna prikupnji lijeka.

Ako osiguranik kupuje lijek u ljekarni izvan područja Republike, plaća
učešće u visini koja je određena na podrućjil gdje se lijek kupuje.

Za kupnju lijeka iz člana 39. stavka 2. ovog pravilnika, učešće naplaćuje
Republički fond na dan povrata troškova kupnje, sve kako je utvrđeno odredbom
stavka 3. istog člana ovog pravilnika.

4. Ostvarivanje prava na proteze, ortopedska i druga pomagala i sanitarne
sprave

Član 42.

Osiguranik ostvaruje pravo na ortopedska i druga pomagala i sanitarne
sprave, na osnovi prijedloga koji izdaje izabrani liječnik, pod uvjetima
i na način propisan općim aktom Republičkog fonda i ovim pravilnikom.

Radi praćenja i kontrole roka trajanja pomagala, prijedlog iz prethodnog
stavka mora biti ovjerovljen od strane Stručne službe Republičkog fonda,
radi registracije.

Član 43.

Osiguranik naručuje izradu pomagala po mjeri kod specijaliziranog poduzeća
ili radnji za izradu ortopedskih pomagala. s kojima je Republički fond
zaključio ugovor o izradi, odnosno, isporuci pomagala.

Ostala pomagala koja se ne izraduju po mjeri, osiguranik nabavlja u
specijaliziranom trgovačkom poduzeću ili radnji, odnosno, drugom poduzeću
koje se bavi prometom pomagala.

Član 44.

Ako osiguranik želi naručiti ili nabaviti pomagalo u poduzeću, odnosno,
radnji s kojom Republički fond nije zaključio ugovor, kupnja tereti sredstva
Republičkog fonda samo do visine cijene pomagala, koja je utvrđena ugovorom
izmedu subjekta iz člana 43. ovog pravilnika.

Kad osiguranik na osnovi prijedloga za dobivanje pomagala, to pomagalo
nabavi u inozemstvu, Republički fond će na zahtjev osiguranika nadoknaditi
troškove nabavke tog pomagala u dinarima i to do visine iz stavka 1. ovog
člana.

Član 45.

Osiguranik ostvaruje pravo iz člana 42. ovog pravilnika na teret sredstava
Republičkog fonda i vlastitih sredstava (učešća).

Visinu učešća utvrđuje Republićki fond općim aktom. Učešće naplaćuje
poduzeće ili radnja koja je izradila ili prodala sredstvo osiguraniku.

U slučaju kupnje pomagala u inozemstvu. kako je navedeno u stavku 2.
prethodnog člana ovog pravilnika, učešće naplaćuje Republički fond u vrijeme
povrata troškova nabavke.

5. Ostvarivanje prava na stomatološku i stomatološko-protetsku zaštitu

Član 46.

Liječenje bolesti zubi, usta i paradoncije kao preventivne zahvate i
mjere, osiguranik ostvaruje na način i po postupku koji je propisan za
korištenje primarne zdravstvene zaštite.

Osiguranik ostvaruje pravo na stomatološko protetske radove i pomagala
i ortodontska sredstva, pod uvjetima i načinom propisan općim aktom Republičkog
fonda i ovim pravilnikom.

Član 47.

Izabrani liječnik stomatolog, kada utvrdi potrebu za zahvatima stomatološke
protetike. osiguraniku izdaje potvrdu o potrebi izvršenja predmetnih radova.

Izvršenje radova iz prethodnog stavka odobrava posebna stručna komisija
u skladu s općim aktom Republičkog fonda.

Odobrenje iz stavka 1. ovog člana vrijedi tri mjeseca, računajući od
dana izdavanja.

Ako je osiguraniku u međuvremenu prestalo svojstvo nsiguranika, započeti
radovi će se dovršiti na teret sredstava Republičkog fonda.

Član 48.

Stomatološki zahvati kod liječnika specijalista iz oralne, dentalne
patologije i paradontologije, oralne kirurgije osiguranik ostvaruje na
osnovi uputnice izabranog liječnika stomatologa.

Uputnica vrijedi 30 dana. računajući od dana izdavanja.

Član 49.

Kod preuzimanja protetskih radova ili pomagala kao kod ortodontskih
sredstava, osiguranik plaća učešće, ako je utvrdeno općim aktom Republičkog
fonda.

Komisija iz člana 47. stavka 2. ovog pravilnika obavlja kontrolu kvalitete
protetskog rada ili pomagala. kao i ortodontskog sredstva. na osnovi vlastite
inicijative ili na zahtjev osiguranika.

Član 50.

Stomatoprotetski radovi i pomagala i ortodontska sredstva izrađuju se
na teret sredstava Republičkog fonda od standardnih materijala, prema općem
aktu Republičkog fonda.

III. OSTVARIVANJE ZDRAVSTVENE ZAŠTITE

Član 51.

Zdravstvena zaštita osigurava se osiguraniku na teret sredstava Republičkog
fonda od dana stjecanja svojstva osiguranika, pa do isteka 30 dana od dana
prestanka svojstva osiguranika.

Članovima porodice osiguranika. osigurava se zdravstvena zaštita
za sve vrijeme za koje se zdravstvena zaštita osigurava osiguraniku.

Članovima porodice osiguranika, osigurava se zdravstvena zaštita
u onom opsegu u kome se osigurava i osiguraniku.

Član 52.

Osiguraniku iz prethodnog člana, kod kojeg je za vrijeme trajanja svojstva
osiguranika u Republičkom fondu uslijed bolesti ili povrede, nastupila
privremena spriječenost za rad, produžuje se liječenje po prestanku svojstva
osiguranika, sve dok traje privremena spriječenost za rad zbog te bolesti.

Član 53.

Osiguranik, koji je zdravstvenu zaštitu ostvario na način suprotan odredbama
ovog pravilnika, dužan je sam snositi nastale troškove zdravstvene zaštite:

1. U cijelosti, ako je zdravstvenu zaštitu na području Republike ostvario
u organizaciji zdravstva, odnosno u ordinaciji zdravstvenog radnika privstne
prakse s kojima Republički fond nije zaključio ugovor o pružanju zdravstvene
zaštite:

2. U dijelu, kojk čini razliku između stvarnih troškova i troškova liječenja
i putnih troškova, koji bi nastali da je liječenje obavljeno na način utvrđen
ovim pravilnikom kada je zdravstvenu zaštitu ostvario izvan područja Republike
na teritoriju Jugoslavije i inozemstvu, osim u slučaju. kad ie takva zdravstvena
zaštita korištena da se spriječi neposredna opasnost za zdravlje i život
osiguranika:

3. U punom iznosu putnih troškova. kada je zdravstvena zaštita ostvarena
izvan mjesta propisanog za njeno korištenje i

4. U dijelu, koji čini razliku u vrijedncsti standarda zdravstvene zaštite
utvrđenog općim aktom Republičkog fonda i ostvarenog po vlastitom Izboru
osiguranika.

IV. PRIJELAZNE I ZAVRŠNE ODREDBE

Član 54.

Osiguranik je dužan izvršiti izbor liječnika u smislu odredbi člana
9. ovog pravilnika, najkasnije do 15. prosinca tekuće godine za slijedeću
godinu.

Ako osiguranik ne izvrši obvezu do roka iz prethodnog stavka, zdravstvenu
zaštitu iz primarne zdravstvene zaštite kako je utvrđeno odredbom člana
19. ovog pravilnika, koristit će kod prethodno izabranog liječnika.

Član 55.

Primjenu odredbi ovog pravilnika od strane organizacija zdravstva i
zdravstvenih radnika privatne prakse. osigurat će Republički fond ugovorom
koji zaključuje s navedenim subjektima.

Član 56.

Ovlašćuje se Izvršni odbor Republičkog fonda da po potrebi donosi uputstva
i tumačenja odredbi ovog pravilnika.

Član 57.

Danom primjene odredbi ovog pravilnika prestaju važiti odredbe samoupravnih
općih akata samoupravnih interesnih zajednica zdravstva i zdravstvenog
osiguranja radnika i poljoprivrednika, odnosno, Samoupravne interesne zajednice
zdravstva i zdravstvenog osiguranja samostalnih zanatlija, ugostitelja
i prijevoznika Hrvatske, kojima je uređeno pitanje načina ostvarivanja
zdravstvene zaštite.

Član 58.

Ovaj pravilnik stupa na snagu osmog dana nakon objave u "Narodnim
novinama".

Klasa: 500-01/90-O1/12

Urbroj : 338-04-90-1

Zagreb, 4. prosinca 1990.

Predsjednik Skupštine Republičkog fonda

**prof. dr. sci. Mate Granić, v. r.**

---

[![](../../TipkaPočStr.GIF)](http://www.nn.hr/Narodne.htm)
[![](../../TSluzGl.GIF)](http://www.nn.hr/Glasilo/index.htm)
[![](../../TPretra.GIF)](http://www.nn.hr/search/iaquery.exe)

Pravilnik, NN 55/1990-1082